##### MISA CON NENOS

##### 26 de setembro de 2021

##### Tempo Ordinario 26º-B

**Marcos**  **9, 38-43. 45. 47-48:**

***"Se a túa man, o teu pé ou o teu ollo che fai caer, córtao".***

**Mensaxe: Se che fai dano, desconéctate**

**1. ACOLLIDA**

Irmáns e irmás: Vivimos conectados aos nosos móbiles e ás redes sociais porque necesitamos comunicarnos, crear relacións, vivir comunicados. Xesús, no evanxeo deste domingo dinos que aprendamos a ver o ben máis aló dos que son dos nosos e a aprender a desconectar con todo o que nos fai dano, fainos perder calidade de vida ou desvíanos do noso obxectivo de vivir para Deus e para os que nos necesitan. Benvidos ao encontro con Xesús, á festa da comunidade.

SAÚDO: No nome do Pai... *-O Señor Xesús, que ten un corazón grande, repleto de amor para todos, estea connosco.*

**2. PERDÓN**

Porque o noso corazón non sempre está cheo de amor, pedimos perdón.

- Ti, Xesús, que non discriminas nin rexeitas a ninguén. Señor, ten piedade de nós.

- Ti, Xesús que acolles con agarimo a todos. Cristo, ten piedade de nós.

- Ti, Xesús que nos chamas a ser creadores de vida, tolerantes e compasivos. Señor, ten piedade de nós.

**

1. **MONICIÓN ÁS LECTURAS**

A Palabra de Deus invítanos hoxe a abrirnos ao Espírito que actúa onde quere. Non fagamos exclusiva a acción de Deus, preocupémonos os uns polos outros e colaboremos na construción do reino con todos. E desconectémonos de todo o que nos estorba para que non escandalicemos a ninguén e empreguemos a nosa boca, as nosas mans e ollos para bendicir e servir.

1. **ORACIÓN DA COMUNIDADE**

*(Sacerdote) Coa fe e a confianza de sabernos fillos de Deus, oremos ao noso Pai dicindo:*

***-Fainos inclusivos e tolerantes. -Que colaboremos con todos.***

1.- Para que a Igrexa sexa fiel ao Evanxeo de Xesús e manteña o diálogo con outras relixións. ***Oremos.***

2.- Para que non sexamos intolerantes e aprendamos a respectar, aceptar e apoiar os que non pensan coma nós.

***Oremos.***

3.- Para que saibamos mirar con bos ollos aos que fan o ben e constrúen a paz, aínda que non sexan dos nosos.

 ***Oremos.***

4.- Por todos os aquí reunidos, que non excluamos a ninguén nin sexamos mal exemplo, senón un estímulo para

crecer e mellorar. ***Oremos.***

5.- Pola nosa comunidade parroquial, para que sexa unha verdadeira familia que acolla e trate con agarimo a todos.

***Oremos.***

6.- Por todos nós para que arrinquemos o mal que nos fere e que imposibilita a alegría do mundo e da propia Igrexa.

***Oremos.***

7.- Por nós, para que saibamos desconectar do que nos separa de Deus e do anuncio do evanxeo. ***Oremos.***  
 *(Sacerdote) Escóitanos, Señor, e derrama o teu amor sobre nós. Por XCNS.*

1. **PRESENTACIÓN DE OFRENDAS**

**- DOUS NENOS CUN BALÓN**:Xesús, para xogar formamos un equipo, cada un de nós dá o mellor de si mesmo tras un obxectivo común. Así queremos ser na vida, colaborar con todos, entendernos todos e traballar xuntos para construír un mundo mellor.

**- UNHAS VENDAS:** Ofrecémosche tamén o noso esforzo nas nosas familias, no noso traballo e na parroquia por ser inclusivos, por poñernos á beira dos que son excluídos ou sofren calquera clase de abuso.

**- UN ESTOXO CON PINTURAS DE DIFERENTES CORES** **(ou un ramo de flores diferentes):** Señor, con este estoxo (ramo), queremos ofrecerche a diversidade, esa riqueza grande que hai no noso mundo: somos distintos pero xuntos e unidos podemos máis para realizar unha obra harmoniosa.

**- PAN E VIÑO:** Sen o pan, non podemos, somos débiles e caemos, Dános o teu Pan, Señor, dános o teu Sangue e fainos fortes para utilizar as nosas mans, os nosos pés e os nosos ollos en acoller e servir os nosos irmáns e irmás.

**6. SUXESTIÓNS**

- Podemos dialogar sobre como nos encanta diferenciamos: “ese non é dos nosos”: non é da miña idade, non é da miña clase, non é da miña relixión, ten outra cor de pel… dixeches isto algunha vez? Coñeces a alguén que poidas integrar, acoller, achegar? Que podes facer?

- Recortamos nunha cartolina de cor vermella un corazón grande. Dentro, os nenos van pegando cada un unha cara dunha persoa: misioneiro, un voluntario, persoa que axuda a outra, persoa que recibe unha axuda. Explicarán de quen é a cara desa persoa. O catequista explicará a gran variedade de persoas que hai dentro da Igrexa, todos os que axudan, son axudados...

**7. VÍDEOS 26º ORDINARIO- B: Marcos 9, 38-43. 45.47-48, Se o teu ollo che fai caer…**

-Marcos 9, película: <https://www.youtube.com/watch?v=D1FkSYstkUk&feature=share>

-Mc 9, 38-40, película: <https://www.youtube.com/watch?v=7szp8EIdZ2o>

-Mc 9, 38-40, evanxeo: <https://www.youtube.com/watch?v=LB4p-hQUX58>

-Non llo impidan, Javier Brú: <https://www.youtube.com/watch?v=7RK45ig14fM>

-Humanizar o cotián, Verbo Divino 2012, reflexión: <https://www.youtube.com/watch?v=_tBf7vVZIM0>

-Pluralismo e fe, Verbo Divino 2015, reflexión: <https://www.youtube.com/watch?v=6d2Pg132WJc>

-Ampliar horizontes, derrubar barreiras, Verbo Divino 2018, reflexión, <https://www.youtube.com/watch?v=d9475oqpYeI>

-É tarefa de todos”- Verbo Divino 2021, reflexión: <https://www.youtube.com/watch?v=21zGTj9BctU>

-Evanxeo en lingua de signos: <https://www.youtube.com/watch?v=AiYDMK97x_E>

